title: 2012/551/EÚ, Euratom: Rozhodnutie Európskeho parlamentu z  10. mája 2012 o absolutóriu za plnenie rozpočtu Výkonnej agentúry pre výskum za rozpočtový rok 2010

text:
               17.10.2012

               SK

               Úradný vestník Európskej únie

               L 286/94

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Výkonnej agentúry pre výskum za rozpočtový rok 2010
   (2012/551/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0256/2011] (2),

               —

               so zreteľom na konečnú ročnú účtovnú závierku Výkonnej agentúry pre výskum za rozpočtový rok 2010,

               —

               so zreteľom na správu Komisie o následných opatreniach k rozhodnutiam o udelení absolutória za rok 2009 [KOM(2011) 736] a na pracovné dokumenty útvarov Komisie pripojené k tejto správe [SEK(2011) 1350 a SEK(2011) 1351],

               —

               so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2010 [KOM(2011) 643] a na pracovný dokument útvarov Komisie pripojený k tejto správe [SEK(2011) 1189],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre výskum za rozpočtový rok 2010 spolu s odpoveďami agentúry (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2012 týkajúce sa udelenia absolutória výkonným agentúram za plnenie rozpočtu za rozpočtový rok 2010 (06084/2012 – C7-0052/2012), pričom Spojené kráľovstvo, Holandsko a Švédsko po prvýkrát odmietli odporučiť udelenie absolutória,

               —

               so zreteľom na články 317, 318 a 319 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (6), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (7), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2008/46/ES zo 14. decembra 2007, ktorým sa zriaďuje Výkonná agentúra pre výskum na riadenie niektorých oblastí špecifických programov Spoločenstva Ľudia, Kapacity a Spolupráca v oblasti výskumu podľa nariadenia Rady (ES) č. 58/2003 (8),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0098/2012),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry pre výskum absolutórium za plnenie rozpočtu výkonnej agentúry za rozpočtový rok 2010;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie, spolu s rozhodnutím o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre výskum, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 366, 15.12.2011, s. 87.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      (6)  Ú. v. ES L 11, 16.1.2003, s. 1.

      (7)  Ú. v. EÚ L 297, 22.9.2004, s. 6.

      (8)  Ú. v. EÚ L 11, 15.1.2008, s. 9.


title: 2008/574/ES: Rozhodnutie Rady z  8. júla 2008 , ktorým sa vymenúvajú dvaja poľskí členovia a jeden poľský náhradník Výboru regiónov

text:
               11.7.2008

               SK

               Úradný vestník Európskej únie

               L 183/37

      ROZHODNUTIE RADY

   z 8. júla 2008,
   ktorým sa vymenúvajú dvaja poľskí členovia a jeden poľský náhradník Výboru regiónov
   (2008/574/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh poľskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia sa uvoľnilo jedno miesto po tomto členovi Výboru regiónov: pán Franciszek WOŁODŹKO. V dôsledku zmeny mandátu sa uvoľnilo jedno miesto po tomto členovi Výboru regiónov: pán Ludwik Kajetan WĘGRZYN. V dôsledku skončenia funkčného obdobia sa uvoľnilo jedno miesto po tomto náhradníkovi Výboru regiónov: pán Marek TROMBSKI,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za členov:

                           —

                           pán Jacek CZERNIAK, przewodniczący Sejmiku Województwa lubelskiego (predseda Sejmiku Lubelského vojvodstva),

                           —

                           pán Bogusław ŚMIGIELSKI, marszałek województwa śląskiego (maršálek Sliezskeho vojvodstva)

                     a

               b)

               za náhradníka:

                           —

                           pán Dariusz WRÓBEL, burmistrz Opola Lubelskiego (starosta Opola Lubelskiego).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 8. júla 2008

            Za Radu

            predsdníčka

         C. LAGARDE

      (1)  Ú. v. EÚ L 56, 25.2.2006. s. 75.


title: 2008/840/ES: Rozhodnutie Komisie zo 7. novembra 2008 o núdzových opatreniach proti zavlečeniu organizmu Anoplophora chinensis (Forster) do Spoločenstva a jeho rozšíreniu v ňom [oznámené pod číslom K(2008) 6631]

text:
               11.11.2008

               SK

               Úradný vestník Európskej únie

               L 300/36

      ROZHODNUTIE KOMISIE

   zo 7. novembra 2008
   o núdzových opatreniach proti zavlečeniu organizmu Anoplophora chinensis (Forster) do Spoločenstva a jeho rozšíreniu v ňom
   [oznámené pod číslom K(2008) 6631]
   (2008/840/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na tretiu vetu jej článku 16 ods. 3,
   keďže:

               (1)

               V oddiele I časti A prílohy I k smernici 2000/29/ES sa uvádza Anoplophora malasiaca (Forster) and Anoplophora chinensis (Thomson). V najnovších štúdiách sa zistilo, že uvedené dva názvy sa v skutočnosti vzťahujú na jeden druh škodlivého organizmu. Na účely tohto rozhodnutia je preto vhodné používať jeden zrevidovaný vedecký názov Anoplophora chinensis (Forster) na označenie toho, čo sa v uvedenej prílohe uvádza ako Anoplophora malasiaca (Forster) and Anoplophora chinensis (Thomson).

               (2)

               Ak členský štát uváži, že mu hrozí riziko zavlečenia škodlivého organizmu, či už uvedeného alebo nie na zozname prílohy I alebo II k uvedenej smernici, na jeho územie alebo jeho rozšírenie na ňom, môže podľa smernice 2000/29/ES dočasne prijať akékoľvek ďalšie opatrenia potrebné na to, aby sa uchránil pred takýmto nebezpečenstvom.

               (3)

               Keďže Anoplophora chinensis (Forster) sa vyskytol na niekoľkých hostiteľských rastlinách v regióne Lombardia, Taliansko 23. novembra 2007 informovalo Komisiu a ostatné členské štáty o tom, že 9. novembra 2007 prijalo dodatočné opatrenia, aby zabránilo ďalšiemu zavlečeniu a rozšíreniu uvedeného organizmu na svojom území.

               (4)

               Keďže sa na niekoľkých hostiteľských rastlinách v Holandsku zistil výskyt Anoplophora chinensis (Forster), Komisia a ostatné členské štáty boli 21. januára 2008 informované o opatreniach prijatých na eradikáciu uvedeného organizmu v Holandsku.

               (5)

               Mnoho zásielok rastlín druhu Acer zamorených škodlivým organizmom Anoplophora chinensis (Forster) a určených na vysádzanie, s pôvodom v tretích krajinách, sa zadržalo. V súvislosti týmto škodlivým organizmom neexistujú v súčasnosti žiadne osobitné požiadavky na rastliny druhu Acer, ani na iné rastliny, ktoré patria medzi najvnímavejšie hostiteľské rastliny, s pôvodom v tretích krajinách alebo v Spoločenstve.

               (6)

               Holandsko zverejnilo v roku 2008 analýzu nebezpečenstva škodcu Anoplophora chinensis (Forster), v ktorej sa skonštatovalo, že existuje veľká pravdepodobnosť usadenia organizmu v Spoločenstve a vysoký potenciál hospodárskych škôd na niekoľkých hostiteľských rastlinách.

               (7)

               Z týchto dôvodov je potrebné prijať núdzové opatrenia proti zavlečeniu Anoplophora chinensis (Forster) do Spoločenstva a jeho rozšíreniu v ňom. Opatrenia by sa mali vzťahovať na zoznam rastlín akéhokoľvek pôvodu, „špecifikovaných rastlín“, o ktorých sa vie, že sú hostiteľmi Anoplophora chinensis (Forster) a u ktorých je najväčšie riziko zamorenia.

               (8)

               Mali by sa vymedziť opatrenia na dovoz špecifikovaných rastlín, pokiaľ ide o ich pestovanie v tretích krajinách a kontroly pri vstupe do Spoločenstva. Mali by sa tiež vymedziť opatrenia týkajúce sa pestovania, prepravy a kontroly špecifikovaných rastlín pochádzajúcich z tých oblastí Spoločenstva, kde sa potvrdila prítomnosť Anoplophora chinensis (Forster).

               (9)

               V tých oblastiach Spoločenstva, kde sa potvrdila prítomnosť Anoplophora chinensis (Forster), t. j. v zamorených zónach, by sa mali stanoviť podrobné opatrenia. V uvedených zónach by sa mali uplatňovať vhodné opatrenia na eradikáciu organizmu a intenzívne monitorovanie jeho prítomnosti. V oblastiach okolo takýchto oblastí, t. j. v nárazníkových zónach, by sa malo uskutočniť intenzívne monitorovanie. Pri prvom zistení výskytu organizmu v oblasti Spoločenstva sa môže príslušná nárazníková zóna zmenšiť tak, aby jej veľkosť odrážala ohraničenejšie riziko rozšírenia.

               (10)

               Vo všetkých členských štátoch by sa mal vykonať prieskum hostiteľských rastlín na kontrolu prítomnosti alebo pretrvávajúcej neprítomnosti Anoplophora chinensis (Forster).

               (11)

               Je vhodné, aby sa dané opatrenia do 31. mája 2009 prehodnotili s ohľadom na skutočnosť, že po jednom vegetačnom období sú dostupné výsledky úradných prieskumov a skúmaní uskutočnených členskými štátmi a zameraných na špecifické rastliny, ktoré boli dovezené a prepravované na území Spoločenstva podľa núdzových opatrení.

               (12)

               V prípade potreby by členské štáty mali upraviť svoje právne predpisy tak, aby boli v súlade s týmto rozhodnutím.

               (13)

               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia sa uplatňujú tieto definície:

               a)

               „špecifikované rastliny“ sú rastliny na výsadbu, iné ako semená, druhu Acer, druhu Aesculus hippocastanum, druhu Alnus, druhu Betula, druhu Carpinus, druhu Citrus, druhu Corylus, druhu Cotoneaster, druhu Fagus, druhu Lagerstroemia, druhu Malus, druhu Platanus, druhu Populus, druhu Prunus, druhu Pyrus, druhu Salix, a druhu Ulmus;

               b)

               „miesto vypestovania“ znamená miesto vypestovania definované v Medzinárodnej norme pre fytosanitárne opatrenia č. 5 (2).

         Článok 2
   Dovoz špecifikovaných rastlín
   Špecifikované rastliny dovezené z tretích krajín, v ktorých je známa prítomnosť Anoplophora chinensis (Forster), sa môžu doviesť do Spoločenstva iba ak:

               a)

               spĺňajú osobitné požiadavky na dovoz uvedené v bode 1 oddielu I prílohy I;

               b)

               zodpovedný úradný orgán bez dotknutia článku 13a ods. 1 smernice 2000/29/ES u nich pri vstupe do Spoločenstva vykoná kontrolu na prítomnosť Anoplophora chinensis (Forster) v súlade s bodom 2 oddielu I prílohy I k tomuto rozhodnutiu a nezistili sa žiadne stopy po uvedenom organizme.

         Článok 3
   Preprava rastlín na území Spoločenstva
   Špecifikované rastliny s pôvodom vo vymedzených oblastiach Spoločenstva stanovených v súlade s článkom 5 sa môžu prepravovať na území Spoločenstva iba za predpokladu, že spĺňajú podmienky stanovené v bode 1 oddielu II prílohy I.
   Špecifikované rastliny dovezené v súlade s článkom 2 z tretích krajín, v ktorých je známa prítomnosť Anoplophora chinensis (Forster), sa môžu prepravovať na území Spoločenstva iba ak spĺňajú podmienky stanovené v bode 2 oddielu II prílohy I.
   Článok 4
   Prieskumy
   Členské štáty každoročne uskutočnia úradné prieskumy na zistenie prítomnosti škodcu Anoplophora chinensis (Forster) alebo dôkazov zamorenia hostiteľských rastlín daným organizmom na svojom území.
   Bez toho, aby bol dotknutý článok 16 ods. 1 smernice 2000/29/ES sa výsledky týchto prieskumov, spolu so zoznamom a určením vymedzených oblastí uvedených v článku 5 tohto rozhodnutia, každoročne oznámia Komisii a ostatným členským štátom do 30. apríla.
   Článok 5
   Vymedzené oblasti
   V prípade, že výsledky prieskumov uvedených v článku 4 potvrdia prítomnosť Anoplophora chinensis (Forster) v oblasti, alebo sa prítomnosť uvedeného organizmu dokáže inými prostriedkami, členské štáty určia vymedzené oblasti, ktoré sa skladajú zo zamorenej zóny a nárazníkovej zóny, v súlade s oddielom 1 prílohy II.
   Členské štáty prijmú vo vymedzených oblastiach úradné opatrenia podľa ustanovení uvedených v oddiele 2 prílohy II.
   Článok 6
   Súlad
   Členské štáty prijmú všetky opatrenia na zabezpečenie súladu s týmto rozhodnutím a v prípade potreby zmenia a doplnia opatrenia, ktoré prijali na svoju ochranu pred zavlečením a rozšírením Anoplophora chinensis (Forster) tak, aby boli tieto opatrenia v súlade s týmto rozhodnutím. O týchto opatreniach bezodkladne informujú Komisiu.
   Článok 7
   Preskúmanie
   Toto rozhodnutie sa preskúma najneskôr do 31. mája 2009.
   Článok 8
   Adresáti
   Toto rozhodnutie je určené členským štátom.

      V Bruseli 7. novembra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 169, 10.7.2000, s. 1.

      (2)  Slovník fytosanitárnych pojmov – referenčná medzinárodná norma FAO pre fytosanitárne opatrenia č. 5, ktorú vypracoval sekretariát Medzinárodného dohovoru o ochrane rastlín, Rím.

      PRÍLOHA I
      NÚDZOVÉ OPATRENIA UVEDENÉ V ČLÁNKOCH 2 A 3
      I.   Osobitné požiadavky na dovoz

                  (1)

                  Bez dotknutia ustanovení uvedených v prílohe III časti A ods. 9, 16, 18 a prílohe IV časti A oddiele I ods. 14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46 k smernici 2000/29/ES, k špecifikovaným rastlinám pochádzajúcim z tretích krajín, kde je známa prítomnosť škodcu Anoplophora chinensis (Forster), sa priloží osvedčenie uvedené v článku 13 ods. 1 danej smernice, v ktorom sa v kolónke „dodatočné vyhlásenie“ stanovuje, že:

                              a)

                              rastliny sa pestovali počas celého ich životného cyklu v pestovateľskej oblasti bez výskytu škodcu zriadenej v krajine pôvodu vnútroštátnym útvarom na ochranu rastlín v súlade s príslušnými medzinárodnými normami pre rastlinolekárske opatrenia. Názov oblasti bez výskytu škodcu sa uvádza v položke „miesto pôvodu“; alebo

                              b)

                              rastliny sa počas obdobia aspoň dvoch rokov pred vývozom pestovali v pestovateľskej oblasti, ktorá je zriadená ako oblasť bez výskytu Anoplophora chinensis (Forster) v súlade s medzinárodnými normami pre rastlinolekárske opatrenia:

                                          i)

                                          ktorá je zaevidovaná organizáciou ochrany rastlín v krajine pôvodu a pod jej dohľadom; a

                                          ii)

                                          v ktorej sa každoročne vo vhodnom čase vykonali dve úradné kontroly na zistenie stôp po Anoplophora chinensis (Forster), pričom sa pri nich nezistili žiadne stopy po uvedenom organizme; a

                                          iii)

                                          kde sa rastliny vypestovali na mieste:

                                                      —

                                                      s riadnou fyzickou ochranou proti zavlečeniu Anoplophora chinensis (Forster) alebo

                                                      —

                                                      ošetrenom vhodnou ochranou, okolo ktorého sa nachádza nárazníková zóna s aspoň dvojkilometrovým polomerom a kde sa každoročne vo vhodnom čase vykonávajú úradné prieskumy na zistenie prítomnosti alebo stôp po Anoplophora chinensis (Forster). V prípade nálezu stôp po Anoplophora chinensis (Forster) sa bezodkladne prijmú opatrenia na eradikáciu organizmu s cieľom obnoviť stav bez výskytu škodcu v nárazníkovej zóne; a

                                          iv)

                                          kde sa tesne pred vývozom vykonala dôkladná úradná kontrola na zistenie prítomnosti Anoplophora chinensis (Forster) v zásielkach rastlín, zameraná najmä na korene a stonky rastlín. Súčasťou tejto kontroly by mal byť podľa vhodnosti deštruktívny odber vzoriek.

                  (2)

                  Špecifikované rastliny dovezené v súlade s bodom 1 sa dôkladne skontrolujú pri vstupe alebo na mieste určenia zriadenom v súlade so smernicou Komisie 2004/103/ES (1). Uplatnenými metódami kontroly sa zaručí zistenie akýchkoľvek stôp po Anoplophora chinensis (Forster), a to najmä v koreňoch a stonkách rastlín. Súčasťou tejto kontroly by mal byť podľa vhodnosti deštruktívny odber vzoriek.

            II.   Podmienky prepravy

                  (1)

                  Špecifikované rastliny pochádzajúce z vymedzených oblastí Spoločenstva možno prepravovať na území Spoločenstva iba vtedy, ak je k nim priložený rastlinný pas pripravený a vydaný v súlade so smernicou Komisie 92/105/EHS (2), a ak sa pred vývozom pestovali počas aspoň dvojročného obdobia v pestovateľskej oblasti:

                              i)

                              ktorá je zaevidovaná podľa smernice Komisie 92/90/EHS (3); a

                              ii)

                              v ktorej sa každoročne vo vhodnom čase vykonali dve dôkladné úradné kontroly na zistenie stôp po Anoplophora chinensis (Forster), pričom sa pri nich nezistili žiadne stopy po uvedenom organizme; súčasťou tejto kontroly by mal byť podľa vhodnosti deštruktívny odber vzoriek.

                              iii)

                              kde sa rastliny nachádzali na mieste:

                                          —

                                          s riadnou fyzickou ochranou proti zavlečeniu Anoplophora chinensis (Forster); alebo

                                          —

                                          ošetrenom vhodnou ochranou, okolo ktorého sa nachádza nárazníková zóna s polomerom aspoň dva kilometre od hranice zamorenej zóny a kde sa každoročne vo vhodnom čase vykonávajú úradné prieskumy na zistenie prítomnosti alebo stôp po Anoplophora chinensis (Forster). V prípade nálezu stôp po Anoplophora chinensis (Forster) sa bezodkladne prijmú opatrenia na eradikáciu organizmu s cieľom obnoviť stav bez výskytu škodcu v nárazníkovej zóne.

                  (2)

                  V súlade s oddielom I sa môžu špecifikované rastliny dovezené z tretích krajín, kde je známa prítomnosť Anoplophora chinensis (Forster), prepravovať na území Spoločenstva iba vtedy, ak je k nim priložený pas uvedený v bode 1.

         (1)  Ú. v. EÚ L 313, 12.10.2004, s. 16.

         (2)  Ú. v. ES L 4, 8.1.1993, s. 22.

         (3)  Ú. v. ES L 344, 26.11.1992, s. 38.

      PRÍLOHA II
      NÚDZOVÉ OPATRENIA UVEDENÉ V ČLÁNKU 5
      1.   Zriadenie vymedzených oblastí

                  a)

                  Vymedzené oblasti uvedené v článku 5 pozostávajú z týchto častí:

                              i)

                              zamorená zóna, kde sa potvrdila prítomnosť Anoplophora chinensis (Forster) a kde sú všetky rastliny preukazujúce symptómy spôsobené organizmom Anoplophora chinensis (Forster) a, ak je to vhodné, kde všetky rastliny patria do rovnakej sady v čase výsadby,

                              ii)

                              nárazníková zóna s polomerom aspoň dva kilometre od hranice zamorenej zóny.

                  b)

                  Pásma uvedené v bode a) sa presne vymedzia na základe spoľahlivých vedeckých princípov, biologických vlastností Anoplophora chinensis (Forster), rozsahu zamorenia, osobitného rozmiestnenia špecifikovaných rastlín v príslušnej oblasti a dôkazov napadnutia škodlivým organizmom. Pri prvom zistení výskytu organizmu v oblasti sa po prieskume vymedzenia môže príslušná nárazníková zóna zmenšiť na aspoň jeden kilometer za hranicou zamorenej zóny.

                  c)

                  Ak sa prítomnosť Anoplophora chinensis (Forster) potvrdí mimo zamorenej zóny, hranice vymedzených oblastí sa podľa toho upravia, alebo sa bezodkladne prijmú opatrenia na eradikáciu organizmu s cieľom obnoviť stav bez výskytu škodcu v nárazníkovej zóne.

                  d)

                  Ak sa na základe každoročných prieskumov uvedených v článku 2 písm. b) nezistí výskyt Anoplophora chinensis (Forster) vo vymedzenej oblasti počas štyroch rokov, toto vymedzenie sa zruší a opatrenia uvedené v bode 2 tejto prílohy stratia platnosť.

            2.   Opatrenia vo vymedzených oblastiach
      Úradné opatrenia uvedené v článku 5, ktoré sa majú prijať vo vymedzených oblastiach, obsahujú aspoň tieto kroky:

                  a)

                  v zamorenej oblasti: vhodné opatrenia zamerané na eradikáciu Anoplophora chinensis (Forster) vrátane vytrhnutia a zničenia zamorených rastlín a rastlín so stopami po Anoplophora chinensis (Forster) vrátane koreňov, každoročne pred 30. aprílom;

                  b)

                  v zamorenej a nárazníkovej zóne: intenzívne monitorovanie prítomnosti Anoplophora chinensis (Forster) každoročnými kontrolami rastlín, ktoré sú hostiteľmi pre organizmus, a to vo vhodnom čase.


title: 2006/831/ES: Rozhodnutie Európskeho parlamentu z  27. apríla 2006 o účtovnej závierke Európskej environmentálnej agentúry za rozpočtový rok 2004

text:
               6.12.2006

               SK

               Úradný vestník Európskej únie

               L 340/91

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Európskej environmentálnej agentúry za rozpočtový rok 2004
   (2006/831/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0098/2006),

               1.

               berie na vedomie nasledujúce údaje v účtoch Európskej environmentálnej agentúry za rozpočtové roky 2003 a 2004:
               Účet príjmov a výdavkov za rozpočtové roky 2004 a 2003

                           (v tis. EUR)

                           2004

                           2003

                           Príjmy

                           Dotácie Spoločenstva

                           28 658

                           28 723

                           Dotácie

                           1 998

                           1 080

                           Bankové úroky

                           128

                           89

                              Príjmy spolu (a)

                              30 784

                              29 891

                           Výdavky

                           Suma výdavkov v hlave I

                           Platby

                           12 447

                           11 123

                           Platby – Príspevky

                           2

                           Prenesené rozpočtové prostriedky

                           435

                           315

                           Prenesené rozpočtové prostriedky – Príspevky

                           66

                           Suma výdavkov v hlave II

                           Platby (6)

                           3 451

                           2 447

                           Prenesené rozpočtové prostriedky

                           394

                           395

                           Suma výdavkov v hlave III

                           Platby

                           9 534

                           5 997

                           Platby – Príspevky

                           14

                           Prenesené rozpočtové prostriedky

                           4 845

                           7 008

                           Prenesené rozpočtové prostriedky – Príspevky

                           2 419

                              Výdavky spolu (b)

                              33 606

                              27 284

                              Čistý výsledok za účtovné obdobie (a – b)

                              - 2 822

                              2 607

                           Prenesené a zrušené rozpočtové prostriedky

                           508

                           295

                           Prenesené a zrušené náhrady

                           0

                           36

                           Zostatok prenesený z predchádzajúceho účtovného obdobia

                           - 4 190

                           - 7 427

                           Zrušené príspevky

                           98

                           322

                           Kurzové rozdiely

                           3

                           - 4

                           Výdavky budúcich období z predchádzajúcich účtovných období

                           43

                           - 18

                              Prenesený zostatok

                              - 6 360

                              - 4 190

                              Pozn.:Celkové súčty sa môžu v dôsledku zaokrúhľovania líšiť.

               2.

               schvaľuje účtovnú závierku Európskej environmentálnej agentúry za rozpočtový rok 2004;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 13.

      (2)  Ú. v. EÚ C 332, 28.12.2005, s. 37.

      (3)  Ú. v. ES L 248, 16.9.2002, s. 1.

      (4)  Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 1641/2003 (Ú. v. EÚ L 245, 29.9.2003, s. 1).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Vrátane daní z nehnuteľností vo výške 905 823 EUR uhradených dánskej vláde. Podľa agentúry by sa mala táto suma vrátiť. Táto otázka sa v súčasnosti prerokúva s dánskou vládou.

      Pozn.:Celkové súčty sa môžu v dôsledku zaokrúhľovania líšiť.
    ---documentbreak---

               6.12.2006

               SK

               Úradný vestník Európskej únie

               L 340/93

         UZNESENIE EURÓPSKEHO PARLAMENTU
   s pripomienkami, ktoré sú súčasťou rozhodnutia o absolutóriu na plnenie rozpočtu Európskej environmentálnej agentúry za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0098/2006),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2004, poskytuje vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutórii za rok 2003 a ktorá obsahuje prehľad o právomociach, zodpovednosti, správe, činnostiach a službách; poznamenáva, že údaje v tabuľke 1 poskytuje agentúra; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               berie na vedomie zistenie Dvora audítorov v súvislosti s tým, že prebytok rozpočtových prostriedkov bol v roku 2004 viazaný na operácie, ktoré sa mali vykonať v roku 2005 a že rozpočtové prostriedky týkajúce sa výdavkov na zamestnancov boli prenesené; trvá na tom, aby agentúra rešpektovala zásadu zročnosti rozpočtu, ako je definovaná v nariadení o rozpočtových pravidlách, a tiež aby rešpektovala pravidlo, ktoré zakazuje prenos rozpočtových prostriedkov týkajúcich sa výdavkov zamestnancov s cieľom umožniť správne a prehľadné plnenie rozpočtov, ktoré zostavil rozpočtový orgán;

               8.

               berie na vedomie, že Dvora audítorov zistil v rámci auditu položiek inventáru nedostatky vo vykonávaní inventúr a opomenutia v inventúrnych súpisoch; nalieha na agentúru, aby bezodkladne odstránila tieto nedostatky;

               9.

               víta ubezpečenie agentúry, že odstráni nedostatky, ktoré zistil Dvor audítorov v súvislosti s dodatkami k zmluvám;

               10.

               podporuje agentúru v úsilí o náhradu neprimeranej platby dane mestu Kodaň;

               11.

               vyjadruje svoju spokojnosť s účinným plnením rozpočtu na rok 2004;

               12.

               považuje Európsku environmentálnu agentúru za zdroj dôležitých informácií o životnom prostredí pre všetky inštitúcie EÚ, ako aj pre tvorbu politiky; s uspokojením berie na vedomie, že agentúra dokázala previesť viaceré zložité údaje do podoby vhodnej pre užívateľa a oznámiť svoje závery verejnosti; blahoželá agentúre k jej informačnej internetovej stránke;

               13.

               vyzýva agentúru, aby pokračovala v úsilí ďalej rozvíjať svoje komunikačné metódy, aby v médiách dosiahla viac spravodajstva o svojich záveroch, a tak podporovala verejnú diskusiu o dôležitých environmentálnych otázkach, ako sú napr. klimatické zmeny;

               14.

               poukazuje na to, že dosah programov v oblasti životného prostredia je často oslabený absenciou hodnotenia environmentálneho dosahu iných politík Spoločenstva; vyzýva agentúru, aby pokračovala vo svojej práci v oblasti hodnotenia environmentálneho dosahu;

               15.

               zdôrazňuje úlohu agentúry v hodnotení vykonávania právnych predpisov EÚ v oblasti životného prostredia;

               16.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               17.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10.2005, s. 13.

      (2)  Ú. v. EÚ C 332, 28.12.2005, s. 37.

      (3)  Ú. v. ES L 248, 16.9.2002, s. 1.

      (4)  Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 1641/2003 (Ú. v. EÚ L 245, 29.9.2003, s. 1).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: Rozhodnutie Rady z 27. marca 1995, ktoré sa týka uzatvorenia Dohody o spolupráci medzi Európskym spoločenstvom a Srílanskou demokratickou socialistickou republikou o partnerstve a rozvoji

text:
Dôležité právne oznámenie

|

31995D0129

Úradný vestník L 085 , 19/04/1995 S. 0032 - 0032

		Rozhodnutie Radyz 27. marca 1995,ktoré sa týka uzatvorenia Dohody o spolupráci medzi Európskym spoločenstvom a Srílanskou demokratickou socialistickou republikou o partnerstve a rozvoji(95/129/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 113 a 130y, v spojení s prvou vetou článku 228 ods. 2 a prvým pododsekom odseku 3,so zreteľom na návrh Komisie [1],so zreteľom na stanovisko Európskeho parlamentu [2],keďže, podľa článku 130u zmluvy, politika Spoločenstva v oblasti rozvojovej spolupráce by mala posilniť udržateľný ekonomický a sociálny rozvoj rozvojových krajín, ich plynulú a postupnú integráciu do svetovej ekonomiky a kampaň proti chudobe v týchto krajinách;keďže spoločenstvo by, na dosiahnutie svojich cieľov v oblasti vonkajších vzťahov, malo schváliť dohodu uvedenú v tomto rozhodnutí,ROZHODLA TAKTO:Článok 1Týmto sa v mene Spoločenstva schvaľuje Dohoda o spolupráci medzi Európskym spoločenstvom a Demokratickou socialistickou republikou Srí Lanka o partnerstve a rozvoji.Znenie dohody sa pripája k tomuto rozhodnutiu.Článok 2Predseda Rady v mene spoločenstva predloží oznámenie, ktoré ustanovuje článok 26 dohody.Článok 3Komisia za pomoci predstaviteľov členských štátov zastupuje Spoločenstvo v rámci spoločnej komisie ustanovenej článkom 20 dohody.Článok 4Toto rozhodnutie bude uverejnené v Úradnom vestníku Európskych spoločenstiev.V Bruseli 27. marca 1995Za RaduPredsedaM. Giraud[1] Ú. v. ES C 86, 23.3.1994, s. 5.[2] Ú. v. ES C 18, 23.1.1995.--------------------------------------------------